laion/Wikipedia-Exotic huggingface dataset:
ליס

האם התכוונתם ל... אישים: אברהם ליס – סופר, מסאי, מבקר ועורך יידי ישראלי אנדרו ליס – שחקן קולנוע וטלוויזיה אוסטרלי בני ליס – עיתונאי ישראלי ששימש גם כטכנאי שידור וכתב טלוויזיה בערוץ הראשון קלמן ליס – משורר וסופר יהודי יהונתן ליס – כתב בעיתון הארץ אחר: פלר דה ליס – סמל בית המלוכה של צרפת. פלר דה ליס מופיע גם בסמליהם של תנועת הצופים, השומר הצעיר, סיירת מטכ"ל, אגף המודיעין בצה"ל ועוד. בית החולים ליס לנשים וליולדות – בית חולים בתל אביב אופרייט ליס – חברת ליסינג ישראלית לס ליש
אדוארד קינאן

גנרל סר אדוארד פליו קינאן (באנגלית: Edward Pellew Quinan; ‏ 9 בינואר 1885 - 13 בנובמבר 1960) היה קצין בריטי ששירת בצבא הודו הבריטית במערכות וַזיריסטן בתחילת המאה ה-20 וכן במלחמת העולם הראשונה. במלחמת העולם השנייה עמד בראש הכוח המכונה "כוח עיראק" שלחם בחזיתות שונות במערכה במזרח התיכון. קינאן נולד בכלכותה ב-1885 למשפחה ממוצא אנגלו-אירי. כשהיה בן 10 שנים מת אביו, אמו נשאה מחדש, והוא נשלח לדבלין וחונך שם על ידי סביו ודודיו. ב-1903 החל את לימודיו במכללה הצבאית המלכותית בסנדהרסט (אנ'), וב-1905 גויס לצבא הודו הבריטית בדרגת קצונה. לפני מלחמת העולם הראשונה שירת שירות מבצעי בגבולה הצפון מערבי של הודו. במהלך המלחמה לחם בחזית המערבית ובמערכה במסופוטמיה. הוא הצטיין בלחימה ואף נפצע. לאחר המלחמה שב להודו ושימש כקצין מטה במהלך המלחמה באפגניסטן ב-1919 והמערכה לאחריה בוזיריסטן. על עבודת המטה המצטיינת בתקופה זו קיבל את תואר מסדר האימפריה הבריטית. ב-1930 נשלח ללימודים בבית ספר לפיקוד ומטה, כאות להתאמתו לדרגות הגבוהות של הפיקוד הצבאי. קינאן המשיך לשרת בתפקידי פיקוד והדרכה, וב-1936 היה לשלישו של המלך אדוארד השמיני בתקופת כהונתו הקצרה. בסוף 1937 קיבל דרגת מייג'ור גנרל. במרץ 1938 נאלץ לצאת לחופשה בשל לחץ דם גבוה, אך שב לשירות בחודש יולי 1938. בתחילת מלחמת העולם השנייה, קינאן עדיין שהה בהודו, אך ב-1941 הועלה לדרגת לוטננט גנרל, ונשלח על ידי גנרל ארצ'יבלד וייוול, מפקד פיקוד המזרח התיכון לפקד על כוח עיראק, יחידה בגודל של כגיס שהתגבשה ממקומות שונים, ושימשה לדיכוי מרד רשיד עאלי אל-כילאני במאי 1941. על הכוח פיקד מייג'ר ג'נרל ויליאם ארצ'יבלד קנת' פרייזר, אך ככל שהתגבש הכוח וגדל, לאחר הנחיתות הראשוניות של דיוויזיית חיל הרגלים ההודית ה-10, שנחתו בבצרה וחברו לכוחות שהגיעו מארץ ישראל ולכוחות שהיו מוצבים כבר בעיראק ובירדן, חל צורך בפיקודו של קצין בכיר יותר מפרייזר. ב-8 במאי 1941 הגיע קינאן לבצרה, והחליף שם את פרייזר בפיקוד על כוח עיראק. המצב הפוליטי חייב פעולה כנגד אנשי צרפת של וישי בסוריה ובלבנון, סמוך לאחר הפעולה בעיראק. בתחילה היה התכנון להשתמש בכוחות אוסטרלים בפיקודו של מייג'ר ג'נרל ג'ון לאווראק וכוחות צרפת החופשית, אולם לאחר הימים הראשונים של הלחימה נראה היה כי יש צורך בתגבור הכוחות, ולפיכך נשלח חלק מכוח עיראק, בפיקודו של קינאן, לסייע בכיבוש סוריה. במסגרת המערכה בסוריה ובלבנון נעו כוחותיו של קינאן במעלה נהר הפרת וכוח נוסף נע דרך המדבר אל תדמור. באוגוסט 1941, היה קינאן בין מתכנני הפלישה הבריטית-סובייטית לאיראן שנועדה להציב שם משטר התומך במטרות בעלות הברית. גם בפלישה זו השתתף כוח עיראק, ואף היא הסתיימה בהצלחה בכך שהשאה הפרו-גרמני הוחלף בבנו, מוחמד רזא שאה פהלווי, ששמר נאמנות לבנות הברית. בשנת 1942 קיבל את התואר "סר", ותואר אביר מסדר האימפריה ההודית. באוגוסט 1942 קיבל דרגת גנרל. ב-1943 פרש בשל סיבות רפואיות, ושב לבריטניה. ב-1945 מונה לאביר במסדר האמבט. את פרישתו בילה בחיים שלווים במחוז סאמרסט עד מותו בשנת 1960. מדיה וקבצים בנושא אדוארד קינאן בוויקישיתוף
כפיר אזולאי

כפיר אזולאי (נולד ב-1977) הוא במאי תיאטרון ישראלי, מנהל אמנותי-פדגוגי בבית הספר למשחק גודמן - בית ספר למשחק בנגב. כפיר אזולאי נולד בבית שאן. בגיל שבע עבר עם משפחתו לבת ים. למד במגמת תיאטרון בתיכון שז"ר בבת ים, שם לקחו את כיתתו להצגות רבות, לפי דבריו, וכך נחשף לתיאטרון. הוא הלחין מוזיקה למחזה "יסורי איוב" של חנוך לוין והפך אותו יחד עם חבריו לאופרת רוק. בתום שירותו הצבאי הלחין את המוזיקה להצגה "אסקוריאל" בתיאטרון הסימטה, להצגה "שיקול מוטעה" בפסטיבל קריאה בתיאטרון בית ליסין ולסרט תיעודי. בד בבד ניגן בלהקה והוציא דיסק. בהמשך התחיל ללמוד במגמת בימוי בחוג לתיאטרון באוניברסיטת תל אביב וסיים את התואר הראשון ב-2004. הוא המשיך לתואר שני וסיים אותו בהצטיינות ב-2007, אך לא הגיש עבודת תזה. בתקופת לימודיו התפרנס כאיש קול במופעי רוק. לאחר סיום לימודיו האקדמיים אזולאי ביים קריאה מבוימת של "הכיתה שלנו" עבור פסטיבל התיאטרון הפולני בחסות הבימה, בתיאטרון תמונע ואת ההצגות: "נורה","קן הקוקייה", "סליחות" ו"חתונת הדמים" בתיאטרון באר שבע, "מימונה" בתיאטרון בית ליסין, ו"אלקטרה" ו"כבוד אבוד" בתיאטרון הקאמרי. כיום אזולאי מלמד ומביים באוניברסיטת תל אביב, גודמן בית הספק למשחק בנגב, סמינר הקיבוצים, סל"ה - הסטודיו לאמנויות התיאטרון מיסודו של יורם לוינשטיין, ובמגמת תיאטרון בתיכון שז"ר בבת ים. כפיר אזולאי חי בתל אביב עם בת זוגו יעל וילר, נספחת התרבות של שווייץ בישראל, להם שלושה ילדים. ציפי שוחט, מסלול ההמראה של הבמאי כפיר אזולאי, באתר הארץ, 7 ביוני 2012 כפיר אזולאי, בארכיון הבימה על ההצגה "נורה" ההצגה "נורה" באתר תיאטרון באר שבע מיכאל הנדלזלץ, ביקורת, "נורה": הצגה נדירה באיכותה , באתר הארץ, 7 במאי 2012 מרב יודילוביץ', היי דרומה: על "נורה" בתיאטרון באר שבע, באתר ynet, 9 במאי 2012 צבי גורן, ביקורת: נורה – הטבע האנושי, באתר הבמה, 6 במאי 2012 רון כלף, תיאטרון ב"ש נגד הדרת נשים, באתר גלי צה"ל, 1 במאי 2012 עליס בליטנטל, "נורה" - הצגה נדירה באיכותה, באתר News1 מחלקה ראשונה, 29 במאי 2012 על ההצגה "קן הקוקיה" ההצגה "קן הקוקיה" באתר תיאטרון באר שבע חיים נוי, קן הקוקיה מרגש ועוצמתי בתיאטרון באר שבע, באתר YouPost‏, 8 יולי 2010 עליס בליטנטל, קן הקוקיה בתיאטרון באר שבע, באתר News1 מחלקה ראשונה, 10 ביולי 2010 קן הקוקייה – ליצן בא להשתגע, באתר הבמה, 12 ביולי 2010 על ההצגה "מימונה" על ההצגה "מימונה" באתר תיאטרון בית ליסין מרט פרחומובסקי, ‏ביקורת תיאטרון: "מימונה" בבית ליסין, באתר "במחשבה שנייה", ביקורת שהתפרסמה במקור בטיים אאוט תל אביב, 25 בספטמבר 2011 צבי גורן, ביקורת: מימונה - אתנולוגיה מדומה, באתר הבמה, 29 באוגוסט 2011
איגוד ההתעמלות בישראל

איגוד ההתעמלות בישראל הוא הגוף האמון על פעילות ענפי ההתעמלות השונים. תחת כנפי איגוד ההתעמלות פעילים הענפים האולימפיים טרמפולינה אולימפית, התעמלות אומנותית לבנות, התעמלות מכשירים לבנים ובנות, וכן הענפים פס אקרובטיקה, אקרובטיקה, התעמלות אירובית ומסלולי פעילות עממיים. בענף פעילים אלפי ספורטאים צעירים מכל רחבי ישראל, אשר עוסקים בענף ברמות שונות. מטרות האיגוד הן לפתח ולקדם את ענפי ההתעמלות בישראל, לרכזם ולנהלם, זאת על ידי קביעת תקנות ונהלים, יישום חוקים של איגוד ההתעמלות העולמי (fig), ארגון תחרויות ומפעלי ספורט, ארגון של נבחרות ישראל בענפים השונים. באיגוד חברות אגודות הספורט שעוסקות בענף, והוא מוציא לאור פרסומים ועיתונות מקצועית בתחום, ויוזם השתלמויות עבור כל העוסקים בענף, ספורטאים, מאמנים ושופטים. מבנה האיגוד מורכב מיו"ר, חברי הנהלה, ועדת ביקורת, ועדה לקשרים בינלאומיים, סמנכ"ל, ויו"ר עבור כל אחת מחמש הוועדות המקצועיות בתחומים אותם האגודה מרכזת, וכן מנהלי נבחרות של שלושת התחומים בהם קיימות נבחרות המייצגות את ישראל בתחרויות בינלאומיות (התעמלות אמנותית, התעמלות מכשירים בנים ובנות). אירועי ספורט בינלאומיים שאיגוד ההתעמלות הישראלי אירח: אליפות אירופה ה-32 בהתעמלות אומנותית, שהתקיימה בחולון בשנת 2016. אליפות אירופה באקרובטיקה שהתקיימה בחולון בשנת 2019. אתר האינטרנט הרשמי של איגוד ההתעמלות בישראל איגוד ההתעמלות בישראל, ברשת החברתית פייסבוק איגוד ההתעמלות בישראל, ברשת החברתית אינסטגרם איגוד ההתעמלות בישראל, באתר "גיידסטאר ישראל"
דניאל גילדנלאו

דניאל גילדנלאו (בשוודית: Daniel Gildenlöw; נולד ב-5 ביוני 1973 בעיר אסקילסטונה) הוא מוזיקאי שוודי וסולנה של להקת הפרוגרסיב מטאל Pain of Salvation. דניאל הוא כותב השירים הראשי בלהקה ומנגן על הגיטרה המובילה, כמו כן הוא ההוגה העיקרי של תוכן אלבומי הקונספט של להקתו וכישרונו בתחום אלבומי הקונספט בולט בז'אנר המטאל ברחבי העולם. דניאל גילדנלאו החל לנגן כבר בשנת 1984 כאשר מלאו לו 11 שנים, באותה שנה הקים את להקתו Reality. בשנת 1991 שינתה הלהקה את שמה ל-Pain of Salvation. ב-2001 השתתף גילדנלאו בפרויקט טראנסאטלנטיק שכלל בתוכו אמני פרוגרסיב-רוק. בשנת 2007 לקח גילדנלאו חלק בשיר של להקת דרים ת'יאטר "Repentance" מתוך האלבום Systematic Chaos וב-2008 לקח גילדנלאו חלק באלבום 01011001 של אריאון. אתר האינטרנט הרשמי של דניאל גילדנלאו דניאל גילדנלאו, ברשת החברתית פייסבוק דניאל גילדנלאו, ברשת החברתית אקס (טוויטר) דניאל גילדנלאו, ברשת החברתית אינסטגרם דניאל גילדנלאו, במסד הנתונים הקולנועיים IMDb (באנגלית) דניאל גילדנלאו, באתר ספוטיפיי דניאל גילדנלאו, באתר סאונדקלאוד (באנגלית) דניאל גילדנלאו, באתר Last.fm (באנגלית) דניאל גילדנלאו, באתר AllMusic (באנגלית) דניאל גילדנלאו, באתר MusicBrainz (באנגלית) דניאל גילדנלאו, אמן באתר Encyclopedia Metallum (באנגלית) דניאל גילדנלאו, באתר דיזר דניאל גילדנלאו, באתר Discogs (באנגלית) דניאל גילדנלאו, באתר Songkick (באנגלית) דניאל גילדנלאו, באתר Genius
טרו פיטקמקי

טרו פיטקמקי (בפינית: Tero Pitkämäki; נולד ב-19 בדצמבר 1982 באילמאיוקי) הוא אתלט פיני, אלוף עולם (אוסקה 2007) ובעל מדליית ארד אולימפית (בייג'ינג 2008) בהטלת כידון. פיטקמקי השתתף באולימפיאדת אתונה (2004) וסיים במקום השמיני. במהלך תחרות שנערכה בעיירה קואורטאנה בשנת 2005, קבע פיטקמקי את שיאו האישי - 91.53 מטרים, שהייתה אז התוצאה השישית בטיבה בכל הזמנים (נכון לשנת 2012 זוהי התוצאה השביעית בטיבה בכל הזמנים). באליפות אירופה שנערכה בגטבורג ב-2006 זכה במדליית הכסף, אחרי הנורווגי אנדריאס תורקילדסן. בין פיטקמקי לת'ורקילדסן התפתחה לאורך השנים יריבות ספורטיבית אך גם חברות אישית. במהלך תחרות שנערכה ברומא במסגרת ליגת הזהב בשנת 2007, היה פיטקמקי מעורב בתקרית יוצאת דופן, כאשר הכידון שהטיל פגע בקופץ לרוחק הצרפתי סלים סדירי. לא נשקפה לחייו של סדירי סכנה כתוצאה מהפגיעה, אך הוא נאלץ להפסיק את אימוניו למספר חודשים. באליפות העולם באתלטיקה שנערכה באוסקה בהמשך השנה, רשם פיטקמקי את הישג השיא שלו, כשהוכתר כאלוף העולם. באותה שנה היה דומיננטי ברוב התחרויות בהן השתתף, ואף השיג את תוצאת השנה - 91.23 מטר, ובסוף השנה בחרה בו התאחדות האתלטיקה האירופית לאתלט השנה. באולימפיאדת בייג'ינג (2008) זכה פיטקמקי במדליית ארד בהטלת כידון בתוצאה של 86.16 מטר, אחרי אנדריאס תורקילדסן מנורווגיה שקבע שיא אולימפי חדש של 90.57 מטר ואיינרס קובלס מלטביה (86.64 מטר). באליפות העולם באתלטיקה שנערכה ב-2009 בברלין סיים פיטקמקי במקום חמישי בהטלת כידון תוצאה של 81.90 מטר, ולא הצליח להגן על תוארו. באליפות אירופה שנערכה בברצלונה שבספרד ב-2010 זכה פיטקמקי במדליית ארד בהטלת כידון בתוצאה של 86.67 מטר, אחרי אנדריאס תורקילדסן (88.37 מטר) ומתיאס דה זורדו מגרמניה שקבע שיא אישי חדש של 87.81 מטר. באליפות העולם שנערכה בטגו, שבקוריאה הדרומית בשנת 2011 סיים פיטקמקי במקום 17 בהטלת כידון בתוצאה של 79.46 מטר. באולימפיאדת לונדון (2012) סיים פיטקמקי במקום חמישי בהטלת כידון בתוצאה של 82.80 מטר, בשלב המוקדמות הוא קבע תוצאה של 83.01 מטר ועלה מהמקום השלישי. באליפות העולם באתלטיקה שנערכה במוסקבה שברוסיה בשנת 2013 זכה פיטקמקי במדליית כסף בהטלת כידון בתוצאה של 87.07 מטר, אחרי ויטסלב וסלי מצ'כיה (87.17 מטר) ולפני דמיטרי טרבין מרוסיה (86.23 מטר). באליפות העולם שנערכה בבייג'ינג שבסין בשנת 2015 זכה במדליית ארד בתוצאה של 87.64 מטר, אחרי ג'וליוס יגו מקניה (92.72 מטר) ואיהאב א-סייד ממצרים (88.99 מטר). מדיה וקבצים בנושא טרו פיטקמקי בוויקישיתוף אתר האינטרנט הרשמי של טרו פיטקמקי (באנגלית ובפינית) טרו פיטקמקי, באתר olympedia.org טרו פיטקמקי, באתר התאחדות האתלטיקה הבין-לאומית טרו פיטקמקי, באתר ליגת היהלום טרו פיטקמקי, באתר Track and Field (גברים)
Rockstar Games

פרק זה טעון עריכה. אנא תרמו לוויקיפדיה ועזרו לערוך אותו. רוקסטאר גיימס (באנגלית: Rockstar Games, בתרגום חופשי: משחקי רוקסטאר) היא חברת פיתוח והפצת משחקי מחשב מהגדולות בתעשייה. משרדיה הראשיים נמצאים בניו יורק, ארצות הברית, וכיום, החברה נמצאת בבעלות החברה Take-Two Interactive. החברה ידועה בעיקר בזכות המשחקים: Midnight Club, Manhunt, The Warriors, Red Dead, Bully ,L.A. Noire ,Max Payne ,Grand Theft Auto, Oni, Red dead redemption 2 החברה נוסדה במהלך שנת 1998 על ידי המפיקים סאם האוזר, דן האוזר, טרי דונובן, ג'יימי קינג וגרי פורמן, וכיום בבעלות החברה יש עשרה אולפני פיתוח המפוזרים בעולם. היא ידועה בעיקר בזכות סדרת המשחקים המצליחה Grand Theft Auto. חברות בת: ערך מורחב – Grand Theft Auto Grand Theft Auto Grand Theft Auto II Grand Theft Auto III Grand Theft Auto: Vice City Grand Theft Auto: San Andreas Grand Theft Auto IV Grand Theft Auto V Grand Theft Auto VI Red Dead Revolver Red Dead Redemption Red Dead Redemption 2 ערך מורחב – מקס פיין (סדרת משחקים) מקס פיין - הוצאה לאור עם Remedy Entertainment מקס פיין 2 - הוצאה לאור עם Remedy Entertainment מקס פיין 3 בולי יצא ב-17 באוקטובר 2006, ויצא בגרסה מחודשת למחשב ולקונסולות ב-21 באוקטובר 2008. בולי הוא משחק אקשן הרפתקאות של חברת רוקסטאר. כשיצא זכה לקהל מעריצים אדוק. בולי מתרחש בפנימיה בדיונית באנגליה, ומספר את סיפורו של ג'ימי הופקינס. הופקינס ילד פושע כבן 15 שמנסה להיות פופולרי בחברה. המשחק הוא משחק עולם פתוח אשר מתרחש בעיירה בדיונית בשם 'בולוורת'. המשחק מביא איתו משחקיות מגוף שלישי אשר נותנת לכם שלל אפשריות תנועה כגון: ברגל, סקייטבורד, קטנוע, אופניים או קרטינג.המשחק שוחרר ב-4 במרץ 2008 ל־Xbox 360 ול־Wii, וב-21 באוקטובר 2008 עבור Microsoft Windows. לאחר מכן בולי שוחרר מחדש ל-PlayStation 4 ולמחשב האישי (סטים). מדיה וקבצים בנושא Rockstar Games בוויקישיתוף אתר האינטרנט הרשמי של Rockstar Games (באנגלית, בגרמנית, בצרפתית, באיטלקית, ביפנית, ברוסית, בספרדית איברית, בפורטוגזית, בקוריאנית, בסינית מפושטת, בסינית מסורתית ובפולנית) Rockstar Games, ברשת החברתית פייסבוק Rockstar Games, ברשת החברתית אקס (טוויטר) Rockstar Games, ברשת החברתית אינסטגרם Rockstar Games, ברשת החברתית LinkedIn Rockstar Games, סרטונים בערוץ היוטיוב Rockstar Games, ערוץ באתר Twitch.tv Rockstar Games - אתר החברה. Red Dead Redemption 2 (אורכב 20.10.2016 בארכיון Wayback Machine) - כתבה על המשחק.
כנען (דמות מקראית)

כְנַעַן הוא דמות מקראית הנזכרת בפרשת נח שבספר בראשית כאחד מבניו של חם, בן נח, שהיה אבי העמים הכנענים. בפרשת נח נכתב שכנען ילד את (אנשי) העיר צידון, חת (החתים), היבוסים, האמורים, הגרגשים, החוים, הערקי (אנשי ערקה), הסיני, הארודי (אנשי ארוד), הצמרי (אנשי צומור) והחמתי (אנשי חמת) – חלק גדול מבניו נזכרים מאוחר יותר כעמים היושבים בארץ כנען לפני כיבושי יהושע: וּכְנַעַן יָלַד אֶת צִידוֹן בְּכֹרוֹ וְאֶת חֵת. וְאֶת הַיְבוּסִי וְאֶת הָאֱמֹרִי וְאֵת הַגִּרְגָּשִׁי. וְאֶת הַחִוִּי וְאֶת הַעַרְקִי וְאֶת הַסִּינִי. וְאֶת הָאַרְוָדִי וְאֶת הַצְּמָרִי וְאֶת הַחֲמָתִי. — ספר בראשית, פרק י', פסוקים ט"ו–י"ח וכן ספר דברי הימים א', פרק א', פסוקים י"ג–ט"ו שלא כמו הדמויות האחרות המוזכרות בלוח העמים, כנען מוזכר עוד קודם לכן, בספר בראשית, פרק ט', פסוק י"ח, מיד לאחר שמתוארת יציאת נח ובניו מן התיבה. יש המפרשים זאת כסימן לכך שכנען, בניגוד לשאר נכדיו של נח, נולד עוד לפני שירדו בניו מן התיבה. אמנם בכתוב נאמר שהיוצאים מן התיבה היו נח ובניו בלבד. בפרשת שכרות נח, כנען קולל על ידי נח, כעונש על מעשיו של חם אביו, שראה את ערוות נח, ונאמר עליו שיהיה "עבד עבדים" לאחיו. מהכתוב לא ברור למה קולל דווקא כנען ולא חם עצמו. יש אומרים שכיוון שחם עצמו התברך מפי האלוהים כשברך את נח ובניו בצאתם מהתיבה, לא רצה נח לקללו, וקילל את בנו. על פי המדרש, עיקר ביזויו של נח נעשה על ידי כנען, ולכן התקלל. בתלמוד בבלי, מסכת ראש השנה, דף ג', עמוד א' נאמר שכנען הוא בעצם סיחון (וכן נקרא בעוד שם "ערד") שנזכר במקרא בתור מי שנלחם עם בני ישראל בלי שום סיבה. חוקרים שונים מצביעים על שינוי תפיסה הדרגתי בזיקה של היהודים לארץ ישראל, שהשפיע על התייחסותה של המסורת היהודית לכנען. ספר בראשית מתאר כיצד בתחילה ניתנה הארץ לכנען, אולם תיאור זה מתפתח בספר היובלים, בו מתוארת הארץ כ"נחלת בני שם" והתיאור הכרונלוגי משתנה כך שכנען קיבל את הארץ רק לאחר שגזל את הנחלות באופן בלתי מוצדק משם. ספר בראשית, פרק ט', פסוקים כ'–כ"ז שני הפירושים מובאים בחזקוני על בראשית פרק ט' פסוק כ"ה. בראשית י יט, והפסוקים סביבו דר. יחיעם שורק, ‏נוכרים עליך ישראל/ד"ר יחיעם שורק, באתר "הידען", 6 בפברואר 2006 ליאורה רביד, חלומות בספר היובלים ובמגילות מדבר יהודה, קטע ד'
Malwarebytes' Anti-Malware

Malwarebytes' Anti-Malware היא תוכנת מחשב לגילוי והסרת תוכנות זדוניות. יצאה לאור לראשונה על ידי חברת Malwarebytes, בינואר 2006. התוכנה זמינה בגרסה חופשית, אשר סורקת ומסירה תוכנות זדוניות בעת הפעלה ידנית כולל תוכנות אבטחה מזויפות, ותוכנות פרסום. בנוסף קיימת גרסה בתשלום, אשר מספקת סריקות מתוזמנות, הגנה בזמן אמת, וסריקת זיכרון פלאש. בגרסה ששוחררה באפריל 2013 נוספה היכולת לסרוק קבצים הכלולים בתוך קובצי ארכיון (כגון ZIP). מדיה וקבצים בנושא Malwarebytes' Anti-Malware בוויקישיתוף אתר האינטרנט הרשמי של Malwarebytes' Anti-Malware (באנגלית) אתר התוכנה Malwarebytes' Anti-Malware | PCWorld ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
VirusTotal

VirusTotal הוא אתר אינטרנט בבעלות חברת גוגל, המספק שרותי בדיקה של קבצים חשודים להימצאות וירוס מחשב, תולעת מחשב, סוס טרויאני או תוכן מזיק או לא רצוי אחר, כגון רוגלה או תוכנת פרסום (adware). האתר עושה שימוש ב-55 תוכנות אנטי-וירוס שונות וב-61 מנועי סריקה מקוונים כדי לסרוק ולבדוק קובצי וירוסים. השימוש ההשוואתי במגוון התוכנות בעת ובעונה אחת אמור להוות פתרון נגד נוזקות שלא זוהו על ידי תוכנת האנטי-וירוס המותקנת במחשב המשתמש, או כדי לאשרר סטטיסטית את נכונות זיהויה החיוביים (כלומר, הימצאותם של וירוסים או תוכנות מזיקות), כאשר ייתכנו מקרים שבהם בסופו של דבר, לא יהיה מדובר בווירוס או תוכנה מזיקה (מצב המכונה "זיהוי חיובי שגוי", או בלעז: "False Positive"). קיימת מגבלה על גודל הקובץ המועלה לבדיקה, אשר מתעדכנת מפעם לפעם. בדצמבר 2022 עמדה המגבלה על 650 מגהבייט. בנוסף, האתר מציע שירות של בדיקת של כתובת אינטרנט חשודות URL, על-מנת לבדוק אם הן בטוחות לגלישה (למשל, מפני סכנה הקרויה באנגלית: "Drive-by download") ולחפש בבסיס הנתונים של VirusTotal, לפי חתימות ידועות מראש. ניתן להעלות קבצים לבדיקה במגוון דרכים, כגון: באמצעות אתר האינטרנט, ממשק תכנות יישומים (API), תוכנה ייעודית או בדואר אלקטרוני.‏ כדי לשפר את התוכנה שלהם, חברות תוכנות אנטי-וירוס יכולות לקבל עותקים של קבצים שסומנו על ידי סריקות של תוכנות אחרות כנגועים או חשודים, אבל בתוכנה שלהם לא זוהתה בעיה. VirusTotal נבחרה על ידי PC World כאחד מ-100 המוצרים הטובים ביותר של שנת 2007. שימוש באתר אינו מבטיח כי קובץ מסוים אינו זדוני, מאחר שייתכן וייקח זמן בין הפצה של תוכנה זדונית לזיהוי ראשוני שלה. עם זאת, אם מדובר בקובץ שנבדק בפעם הראשונה לפני מספר חודשים, הסיכוי לאישור שגוי (False Negative) נמוך. נוזקה האקר AV-Comparatives מדיה וקבצים בנושא VirusTotal בוויקישיתוף אתר האינטרנט הרשמי של VirusTotal VirusTotal, הבלוג הרשמי VirusTotal for AV testing is a bad idea - מאמר קצר שטוען שהסתמכות על תוצאות VirusTotal, המתבססות בעיקר על חתימות קבצים ולא על טכנולוגיות פרואקטיביות כגון היוריסטיקות, אינן בהכרח משקפות את יחסי הכוחות והאיכויות בין תוכנות האנטי-וירוס השונות (באנגלית) VirusTotal - Antivirus products and Website/domain scanning engines & datasets list VirusTotal - About VirusTotal VirusTotal - Frequently Asked Questions Eric Dahl and PC World, The 100 Best Products of 2007, באתר PC World, 21 במאי 2007
מעבורת החלל צ'לנג'ר

מעבורת החלל צ'לנג'ר (כינוי מקצועי: OV-099) הייתה מעבורת החלל השנייה של נאס"א אחרי קולומביה. צ'לנג'ר שוגרה לחלל לראשונה ב־4 באפריל 1983 והתפוצצה בעת השיגור העשירי שלה, ב־28 בינואר 1986. צ'לנג'ר הייתה אחת משתי מעבורות החלל אשר נהרסו כתוצאה מתאונה במהלך המשימה, השנייה הייתה קולומביה. מעבורת החלל אנדוור הוכנסה לשירות שש שנים אחרי התפוצצות צ'לנג'ר והחליפה אותה בחלק מהמשימות. שברי המעבורת נשמרים בבונקר טילים (אנ') בבסיס חיל האוויר בפלורידה. מפעם לפעם נשטפים שברים נוספים לחופי פלורידה, ואז הם נאספים ומועברים לבונקר לצורך שמירה. ב-1996 התגלו בחוף שני שברים מהאגף השמאלי של המעבורת. אחד מהם מוצג במתחם המבקרים של מרכז החלל קנדי, יחד עם מסגרת חלון תא הטייס ממעבורת החלל קולומביה, שהתפרקה במהלך חזרתה לאטמוספירה ב-2003. בנובמבר 2022 נמצא באזור בסיס החלל בקייפ קנוורל, בקרקעית האוקיינוס האטלנטי לא רחוק מחופי פלורידה, חלק גדול מהמעבורת צ'לנג'ר הקבור בחול, ובינתיים הוחלט להשאירו במקומו בים. צ'לנג'ר הורכבה בעזרת גוף STA-099 שנבנה תחילה כניסוי. STA-099 לא תוכנן לשמש לטיסות חלל, והתוכנית המקורית הייתה לשנות ולהתאים את גוף המעבורת הניסויית אנטרפרייז (OV-101) לשימוש בחלל, אולם מדעני נאס"א גילו כי יהיה הרבה יותר זול להשתמש בSTA-099. מעבורת החלל צ'לנג'ר טסה 10 טיסות, שהתה בחלל 62.41 ימים, השלימה 995 סיבובים סביב כדור הארץ וטסה 25,803,940 מיילים (41,527,416 ק"מ) כולל המשימה האחרונה שלה. ב-2020 הוציאה נטפליקס מיני-סדרה בת ארבעה פרקים המתארת את השלבים שהובילו למשימתה האחרונה של הצ'לנג'ר. ספינת החלל USS Challenger מהפרק "Timelines" בסדרה "מסע בין כוכבים: וויאג'ר" קיבלה את שמה כמחווה למעבורת החלל צ'לנג'ר. מספרה הסידורי של ספינת החלל הבדיונית הוא NCC-71099, רמז למספרה הסידורי של הצ'לנג'ר OV-099. אסון צ'לנג'ר משימות מעבורות החלל מדיה וקבצים בנושא מעבורת החלל צ'לנג'ר בוויקישיתוף ״מוות בשיגור חי״ - פרק על מעבורות החלל ואסון הצ׳אלנג׳ר בפודקאסט ״מינהר הזמן״, ״כאן״, תאגיד השידור הישראלי AP; דרוקמן, ירון (2022-11-11). "נמצא חלק גדול ממעבורת החלל צ'לנג'ר שהתפוצצה ב-1986". Ynet. נבדק ב-2022-11-11. הסרט באתר נטפליקס Star Trek Encyclopedia (4th ed., vol. 1, p. 131)
וילהלם מרקס

וילהלם מרקס (בגרמנית: Wilhelm Marx; ‏15 בינואר 1863 – 5 באוגוסט 1946) היה עורך דין גרמני, פוליטיקאי וחבר במפלגת המרכז הגרמנית. וילהלם מרקס היה קנצלר גרמניה פעמיים: בין השנים 1923-1925 ובין השנים 1926-1928. בשנת 1925 וילהלם שימש זמן קצר כנשיא פרוסיה. מדיה וקבצים בנושא וילהלם מרקס בוויקישיתוף וילהלם מרקס, באתר אנציקלופדיה בריטניקה (באנגלית) וילהלם מרקס, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אליאורה זולקובסקי

אליאורה זולקובסקי (Zholkovsky; נכתב גם זולוקובסקי; נולדה ב-5 במרץ 1993) היא מתעמלת אמנותית ישראלית וחברת נבחרת ישראל בהתעמלות אמנותית. זולקובסקי מתגוררת באשדוד ומתעמלת באגודת מכבי בני עייש. בתיכון למדה במקיף ט' בעיר מגוריה. באליפות העולם שנערכה במוסקבה בספטמבר 2010 זכתה, כשהייתה המחליפה, יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי. באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. הנבחרת בתחרות הקרב-רב ביצעה מספר טעויות בתרגיל הכדורים, בו דורגה במקום 14, והגיעה למקום העשירי בסיכום שני התרגילים. בכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב ואף העפילה לאולימפיאדה!. אליאורה זולקובסקי, באתר הוועד האולימפי הבין-לאומי אליאורה זולקובסקי, באתר olympedia.org אליאורה זולקובסקי, באתר הוועד האולימפי בישראל אליאורה זולוקובסקי, באתר וואלה, 30 בינואר 2012 אליאורה זולקובסקי(הקישור אינו פעיל), באתר ההתעמלות האמנותית הישראלית ynet ספורט, קפיצה גדולה לוומבלי, באתר ynet, 20 במרץ 2012 ישראל סיימה במקום עשירי, לא העפילה ללונדון, באתר הוועד האולימפי בישראל אורן אהרוני, התעמלות: הנבחרת הבטיחה את מקומה בלונדון, באתר ynet, 17 בינואר 2012 ריתמיקה: מקום שני לנבחרת ישראל, באתר nrg‏, 18 בינואר 2012